CELEX: 32007D0459
Language: mt
Date: 2007-06-25 00:00:00
Title: 2007/459/KE: Deċiżjoni tal-Kummissjoni tal- 25 ta’ Ġunju 2007 li temenda d-Deċiżjoni 2006/504/KE dwar kundizzjonijiet speċjali li jiggvernaw ċerti oġġetti ta’ l-ikel impurtati minn ċerti pajjiżi terzi minħabba riskji ta’ kontaminazzjoni ta’ dawn il-prodotti minn aflatossini (notifikata taħt id-dokument numru C(2007) 3020) (Test b’relevanza għaż-ŻEE)

4.7.2007   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 174/8
               
            DEĊIŻJONI TAL-KUMMISSJONI
      tal-25 ta’ Ġunju 2007
      li temenda d-Deċiżjoni 2006/504/KE dwar kundizzjonijiet speċjali li jiggvernaw ċerti oġġetti ta’ l-ikel impurtati minn ċerti pajjiżi terzi minħabba riskji ta’ kontaminazzjoni ta’ dawn il-prodotti minn aflatossini
      (notifikata taħt id-dokument numru C(2007) 3020)
      (Test b’relevanza għaż-ŻEE)
      (2007/459/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament (KE) Nru 178/2002 tal-Parlament Ewropew u tal-Kunsill tat-28 ta’ Jannar 2002 li jistabbilixxi l-prinċipji ġenerali u l-ħtiġijiet tal-liġi dwar l-ikel, li jistabbilixxi l-Awtorità Ewropea dwar is-Sigurtà fl-Ikel u li jistabbilixxi l-proċeduri fi kwistjonijiet ta’ sigurtà ta’ l-ikel (1), u b’mod partikolari l-Artikolu 53(1)(b)(ii) tiegħu,
      Billi:
      
                  (1)
               
               
                  Id-Deċiżjoni tal-Kummissjoni 2006/504/KE (2) tistabbilixxi kundizzjonijiet speċjali li jiggvernaw ċerti oġġetti ta’ l-ikel impurtati minn ċerti pajjiżi terzi minħabba riskji ta’ kontaminazzjoni ta’ dawn il-prodotti minn aflatossini.
               
            
                  (2)
               
               
                  L-applikazzjoni tad-Deċiżjoni 2006/504/KE uriet li jinħtieġu ċerti emendi. Il-lista tal-punti ta’ l-importazzjoni magħżula li minnhom il-prodotti koperti minn dik id-Deċiżjoni jistgħu jiġu impurtati fil-Komunità għandha tiġi aġġornata, b’mod partikulari fil-qafas tas-sħubija tal-Bulgarija u r-Rumanija fl-Unjoni Ewropea.
               
            
                  (3)
               
               
                  Għall-ħarsien tas-saħħa pubblika huwa meħtieġ li oġġetti ta’ l-ikel komposti li fihom ammont sinifikanti mill-oġġetti ta’ l-ikel koperti minn din id-Deċiżjoni huma wkoll fi ħdan l-ambitu ta’ din id-Deċiżjoni. Ġie stabbilit limitu massimu ta’ 10 %. L-awtoritajiet kompetenti jistgħu jikkontrollaw għall-għarrieda l-preżenza ta’ aflatossini f’oġġetti ta’ l-ikel komposti li fihom anqas minn 10 % ta’ l-oġġetti ta’ l-ikel koperti minn din id-Deċiżjoni. Fil-każ li data ta’ sorveljanza tindika li oġġetti ta’ l-ikel komposti li fihom inqas minn 10 % ta’ oġġetti ta’ l-ikel koperti minn din id-Deċiżjoni nstabu li f’bosta każijiet ma kinux konformi mal-leġiżlazzjoni ta’ l-UE dwar livelli massimi għal aflatossini, dan il-limitu massimu għandu jiġi rrivedut.
               
            
                  (4)
               
               
                  Id-Deċiżjoni 2006/504/KE tistipula li Stat Membru jista’ jippermetti biss importazzjonijiet ta’ ċerti oġġetti ta’ l-ikel fejn il-kunsinna tkun akkumpanjata, inter alia, minn ċertifikat tas-saħħa. Dan ir-rekwiżit japplika mill-1 ta’ Ottubru 2006. Sabiex jiġu evitati differenzi fl-implimentazzjoni ta’ dik id-Deċiżjoni, jidher li huwa meħtieġ li jiġi ċċarat li r-rekwiżit rigward iċ-ċertifikat tas-saħħa għandu x’jaqsam mal-kunsinni li telqu mill-pajjiż ta’ l-oriġini wara l-1 ta’ Ottubru 2006.
               
            
                  (5)
               
               
                  B’żieda ma’ dan, il-mudell taċ-ċertifikat tas-saħħa mfassal f’dik id-Deċiżjoni għandu jiġi emendat bis-separazzjoni taċ-ċertifikat tas-saħħa li jrid jimtela mill-awtoritajiet kompetenti tal-pajjiż ta’ l-oriġini ta’ l-oġġetti ta’ l-ikel koperti bid-Deċiżjoni tal-Kummissjoni 2006/504/KE mit-tagħrif li jrid jiġi pprovdut mill-awtoritajiet kompetenti ta’ l-Istati Membri. Barra minn hekk, id-dokument komuni li fih it-tagħrif dwar il-kontrolli mwettqa jrid jiġi emendat sabiex jipprovdi wkoll għas-sitwazzjoni fejn l-awtorità kompetenti fil-punt ta’ l-introduzzjoni fil-Komunità hija differenti mill-awtorità kompetenti fil-punt magħżul għall-importazzjoni, jew fejn il-kontroll fiżiku mhux obbligatorju.
               
            
                  (6)
               
               
                  Id-Deċiżjoni tal-Kummissjoni 2006/504/KE għandha għalhekk tiġi emendata skond dan.
               
            
                  (7)
               
               
                  Il-miżuri stipulati f’din id-Deċiżjoni huma konformi ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni 2006/504/KE hija emendata kif ġej:
      
                  (1)
               
               
                  L-Artikolu 1 jinbidel b’dan li ġej:
                  “Artikolu 1
                  Ambitu
                  Din id-Deċiżjoni għandha tapplika għall-oġġetti ta’ l-ikel imsemmija fil-punti (a) sa (e) u għall-oġġetti ta’ l-ikel ipproċessati u komposti derivati minn jew li fihom ammont sinifikanti mill-oġġetti ta’ l-ikel imsemmija fil-punti (b) sa (e). Madankollu, ma għandhiex tapplika għal kunsinni ta’ oġġetti ta’ l-ikel b’piż gross ta’ mhux aktar minn 5 kg.
                  L-oġġetti ta’ l-ikel għandhom jitqiesu li fihom ammont sinifikanti mill-oġġetti ta’ l-ikel imsemmija fil-punti (b) sa (e), fejn huma preżenti fihom fi kwantità ta’ mill-inqas 10 %.
                  
                              (a)
                           
                           
                              L-oġġetti ta’ l-ikel li ġejjin li joriġinaw minn jew li ġew konsenjati mill-Brażil:
                              
                                          (i)
                                       
                                       
                                          ġewż tal-Brażil fil-qoxra li jaqgħu fi ħdan il-kategorija tal-kodiċi NM 0801 21 00;
                                       
                                    
                                          (ii)
                                       
                                       
                                          taħlitiet ta’ ġewż jew frott imqadded li jaqgħu fi ħdan il-kodiċi NM 0813 50 u li fihom il-ġewż tal-Brażil fil-qoxra;
                                       
                                    
                        
                              (b)
                           
                           
                              L-oġġetti ta’ l-ikel li ġejjin li joriġinaw minn jew li ġew konsenjati miċ-Ċina:
                              
                                          (i)
                                       
                                       
                                          karawett li jaqa’ fi ħdan il-kodiċi NM 1202 10 90 jew 1202 20 00;
                                       
                                    
                                          (ii)
                                       
                                       
                                          karawett li jaqa’ fi ħdan il-kodiċi NM 2008 11 94 (ippakkjat għall-konsum b’kontenut nett ta’ aktar minn 1 kg) jew 2008 11 98 (ippakkjat għall-konsum b’kontenut nett ta’ mhux aktar minn 1 kg);
                                       
                                    
                                          (iii)
                                       
                                       
                                          karawett inkaljat li jaqa’ fi ħdan il-kodiċi NM 2008 11 92 (ippakkjat għall-konsum b’kontenut nett ta’ aktar minn 1 kg) jew il-kodiċi NM 2008 11 96 (ippakkjat għall-konsum b’kontenut nett ta’ mhux aktar minn 1 kg);
                                       
                                    
                        
                              (ċ)
                           
                           
                              L-oġġetti ta’ l-ikel li ġejjin li joriġinaw minn jew li ġew konsenjati mill-Eġittu:
                              
                                          (i)
                                       
                                       
                                          karawett li jaqa’ fi ħdan il-kodiċi NM 1202 10 90 jew 1202 20 00;
                                       
                                    
                                          (ii)
                                       
                                       
                                          karawett li jaqa’ fi ħdan il-kodiċi NM 2008 11 94 (ippakkjat għall-konsum b’kontenut nett ta’ aktar minn 1 kg) jew 2008 11 98 (ippakkjat għall-konsum b’kontenut nett ta’ mhux aktar minn 1 kg);
                                       
                                    
                                          (iii)
                                       
                                       
                                          karawett inkaljat li jaqa’ fi ħdan il-kodiċi NM 2008 11 92 (ippakkjat għall-konsum b’kontenut nett ta’ aktar minn 1 kg) jew il-kodiċi NM 2008 11 96 (ippakkjat għall-konsum b’kontenut nett ta’ mhux aktar minn 1 kg);
                                       
                                    
                        
                              (d)
                           
                           
                              L-oġġetti ta’ l-ikel li ġejjin li joriġinaw minn jew li ġew konsenjati mill-Iran:
                              
                                          (i)
                                       
                                       
                                          pistaċċi li jaqgħu fi ħdan il-kodiċi NM 0802 50 00;
                                       
                                    
                                          (ii)
                                       
                                       
                                          pistaċċi inkaljati li jaqgħu fi ħdan il-kodiċi NM 2008 19 13 (ippakkjati għall-konsum b’kontenut nett ta’ aktar minn 1 kg) u 2008 19 93 (ippakkjati għall-konsum b’kontenut nett ta’ mhux aktar minn 1 kg);
                                       
                                    
                        
                              (e)
                           
                           
                              L-oġġetti ta’ l-ikel li ġejjin li joriġinaw minn jew li ġew konsenjati mit-Turkija:
                              
                                          (i)
                                       
                                       
                                          tin imqadded li jaqa’ fi ħdan il-kodiċi NM 0804 20 90;
                                       
                                    
                                          (ii)
                                       
                                       
                                          ġellewż (Corylus sp) fil-qoxra jew mingħajr qoxra li jaqa’ fi ħdan il-Kodiċi NM 0802 21 00 jew 0802 22 00;
                                       
                                    
                                          (iii)
                                       
                                       
                                          pistaċċi li jaqgħu fi ħdan il-kodiċi NM 0802 50 00;
                                       
                                    
                                          (iv)
                                       
                                       
                                          taħlitiet ta’ ġewż jew frott imqadded li jaqgħu fi ħdan il-kodiċi NM 0813 50 u li fihom it-tin, il-ġellewż jew il-pistaċċi;
                                       
                                    
                                          (v)
                                       
                                       
                                          pejst tat-tin jew pejst tal-ġellewż li jaqa’ fi ħdan il-kodiċi NM 2007 99 98;
                                       
                                    
                                          (vi)
                                       
                                       
                                          ġellewż, tin jew pistaċċi, ippreparati jew ippreservati, inklużi taħlitiet li jaqgħu fi ħdan il-kodiċi NM 2008 19;
                                       
                                    
                                          (vii)
                                       
                                       
                                          dqiq, frak u trab tal-ġellewż, tin u pistaċċi li jaqgħu fi ħdan il-kodiċi NM 1106 30 90;
                                       
                                    
                                          (viii)
                                       
                                       
                                          ġewż imqatta’, imqatta’ flieli jew imkisser.”
                                       
                                    
                        
            
                  (2)
               
               
                  Fl-Artikolu 3:
                  
                              (a)
                           
                           
                              Il-paragrafu 3 jinbidel b’dan li ġej:
                              “3.   L-awtoritajiet kompetenti fl-Istat Membru ta’ l-introduzzjoni għandhom jiżguraw li l-oġġetti ta’ l-ikel maħsuba għall-importazzjoni fil-Komunità jkunu suġġetti għal kontrolli dokumentarji sabiex jiżguraw li r-rekwiżiti għar-riżultati tat-teħid ta’ kampjuni u ta’ l-analiżi u ċ-ċertifikat tas-saħħa stipulati fil-paragrafu 1 huma ssodisfatti.”
                           
                        
                              (b)
                           
                           
                              Se jiddaħħal il-paragrafu 7 li ġej:
                              “7.   L-awtoritajiet kompetenti fil-punti ta’ l-introduzzjoni fil-Komunità u fil-punt magħżul għall-importazzjoni għandhom jimlew id-dokument komuni għal kontrolli mwettqa fuq oġġetti ta’ l-ikel koperti mid-Deċiżjoni tal-Kummissjoni 2006/504/KE, kif stipulat fl-Anness III, sabiex jiċċertifikaw il-kontrolli mwettqa fuq l-oġġetti ta’ l-ikel koperti b’din id-Deċiżjoni.”
                           
                        
            
                  (3)
               
               
                  Fl-Artikolu 5:
                  
                              (a)
                           
                           
                              Fil-paragrafu 2, il-punt (e) jinbidel b’dan li ġej:
                              
                                          “(e)
                                       
                                       
                                          madwar 5 % tal-kunsinni għal kull kategorija ta’ ġellewż u prodotti derivati minnu msemmija fil-punt (e)(ii), (iv), (v), (vi), (vii) u (viii) tat-tieni paragrafu ta’ l-Artikolu 1 u prodotti derivati mit-tali ġellewż mit-Turkija u madwar 10 % tal-kunsinni ta’ kategoriji oħra ta’ oġġetti ta’ l-ikel mit-Turkija;”
                                       
                                    
                        
                              (b)
                           
                           
                              Fil-paragrafu 3, it-tieni sentenza tinbidel b’dan li ġej:
                              “L-awtoritajiet kompetenti fil-punt magħżul għall-importazzjoni għandhom jiżguraw li d-dokument komuni komplut għal kontrolli mwettqa fuq oġġetti ta’ l-ikel koperti mid-Deċiżjoni tal-Kummissjoni 2006/504/KE, kif stipulat fl-Anness III, huwa akkumpanjat mir-riżultati tat-teħid tal-kampjuni u l-analiżi tagħhom”.
                           
                        
            
                  (4)
               
               
                  L-Artikolu 8, il-paragrafu 2 jitbiddel b’dan li ġej:
                  “2.   L-ispejjeż kollha li għandhom x’jaqsmu ma’ miżuri uffiċjali meħuda mill-awtoritajiet kompetenti fir-rigward ta’ nuqqas ta’ konformità ta’ kunsinni ta’ oġġetti ta’ l-ikel imsemmija fil-punti (a) sa (e) ta’ l-Artikolu 1 u sabiex jiġu pproċessati u komposti oġġetti ta’ l-ikel derivati minn jew li fihom l-oġġetti ta’ l-ikel imsemmija f’dawn il-punti għandhom jiġġarbu mill-operatur kummerċjali ta’ l-ikel responsabbli għall-kunsinna jew minn rappreżentant tiegħu.”
               
            
                  (5)
               
               
                  Se jiddaħħal l-Artikolu 10a li ġej:
                  “Artikolu 10a
                  Dispożizzjonijiet tranżitorji
                  B’deroga mill-Artikolu 3(1), l-Istati Membri għandhom jawtorizzaw l-importazzjonijiet ta’ kunsinni li telqu mill-pajjiż ta’ l-oriġini qabel l-1 ta’ Ottubru 2006, akkumpanjati minn ċertifikat tas-saħħa kif stipulat bid-Deċiżjoni tal-Kummissjoni 2000/49/KE (*) fir-rigward ta’ oġġetti ta’ l-ikel mill-Eġittu, id-Deċiżjoni tal-Kummissjoni 2002/79/KE (**) fir-rigward ta’ oġġetti ta’ l-ikel miċ-Ċina, id-Deċiżjoni tal-Kummissjoni 2002/80/KE (***) fir-rigward ta’ oġġetti ta’ l-ikel mit-Turkija, id-Deċiżjoni tal-Kummissjoni 2003/493/KE (****) fir-rigward ta’ oġġetti ta’ l-ikel mill-Brażil u d-Deċiżjoni tal-Kummissjoni 2005/85/KE (*****) fir-rigward ta’ oġġetti ta’ l-ikel mill-Iran.
                  
                     (*)  ĠU L 19, 25.1.2000, p. 46."
						
                  
                     (**)  ĠU L 34, 5.2.2002, p. 21."
						
                  
                     (***)  ĠU L 34, 5.2.2002, p. 26."
						
                  
                     (****)  ĠU L 168, 5.7.2003, p. 33."
						
                  
                     (*****)  ĠU L 30, 3.2.2005, p. 12.”"
						
               
            
                  (6)
               
               
                  L-Anness I jinbidel bit-test ta’ l-Anness I ta’ din id-Deċiżjoni.
               
            
                  (7)
               
               
                  L-Anness II jinbidel bit-test ta’ l-Anness II ta’ din id-Deċiżjoni.
               
            
                  (8)
               
               
                  It-test fl-Anness III ta’ din id-Deċiżjoni jiżdied bħala l-Anness III.
               
            Artikolu 2
      Din id-Deċiżjoni għandha tapplika mill-1 ta’ Lulju 2007.
      Madankollu, l-Artikolu 1(5) għandu japplika mill-1 ta’ Ottubru 2006 u l-Artikolu 1(7) għandu japplika mill-1 ta’ Jannar 2007.
      Artikolu 3
      Din id-Deċiżjoni hija indirizzata lill-Istati Membri.
      
         Magħmul fi Brussell, 25 ta’ Ġunju 2007.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 31, 1.2.2002, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 575/2006 (ĠU L 100, 8.4.2006, p. 3).
      
         (2)  ĠU L 199, 21.7.2006, p. 21.
      
         ANNESS I
         
            
               “ANNESS I
               
                  
               Test ta 'immaġni
               
                  Ċertifikat tas-Saħħa għall-importazzjoni fil-Komunità Ewropea ta’ (*)
                  Kodiċi tal-Kunsinna
                  Numru taċ-Ċertifikat
                  Skond id-dispożizzjonijiet tad-Deċiżjoni tal-Kummissjoni 2006/504/KE dwar kundizzjonijiet speċjali li jiggvernaw ċerti oġġetti ta’ l-ikel impurtati minn ċerti pajjiżi terzi minħabba riskji ta’ kontaminazzjoni ta’ dawn il-prodotti minn aflatossini,
                  Il-
                  (l-awtorità kompetenti msemmija fl-Artikolu 3(1))
                  TIĊĊERTIFIKA:
                  li l- ta’ din il-kunsinna, Numru tal-Kodiċi (Niżżel in-Numru tal-Kodiċi tal-Kunsinna) magħmula minn:
                  (deskrizzjoni tal-kunsinna, prodott, għadd u tip ta’ pakketti, piż gross jew nett)
                  imbarkata fil-
                  (post ta’ l-imbarkazzjoni)
                  minn
                  (identifikazzjoni tat-trasportatur)
                  sejra lejn
                  (post u pajjiż tad-destinazzjoni)
                  li ġejja mill-istabbiliment
                  (l-isem u l-indirizz ta’ l-istabbiliment)
                  ġew prodotti, magħżula, ittrattati, ipproċessati, ippakkjati u ttrasportati b’konformità ma’ prassi ta’ iġjene tajba.
                  Minn din il-kunsinna, il-kampjuni ttieħdu skond ir-Regolament tal-Kummissjoni (KE) Nru 401/2006 fil- (data), suġġetti għall-analiżi tal-laboratorju fil- (data) fil- (l-isem tal-laboratorju), sabiex jiġi ddeterminat il-livell ta’ aflatossina B1 u l-livell totali ta’ kontaminazzjoni mill-aflatossina, u d-dettalji tat-teħid tal-kampjuni, metodi ta’ analiżi użati u r-riżultat kollha huma mehmuża.
                  Dan iċ-ċertifikat huwa validu sa
                  Magħmul fi fil-
                  Timbru u Firma ta’ Ir-rappreżentant awtorizzat ta’ l-awtorità kompetenti msemmija fl-Artikolu 3(1)
                  (*) Il-prodott u l-pajjiż ta’ l-oriġini.”
               
            
         
      
      
         ANNESS II
         
            
               “ANNESS II
               Lista tal-punti magħżula għall-importazzjoni li minnhom jistgħu jiddaħħlu oġġetti ta’ l-ikel koperti mill-Artikolu 1 fil-Komunità
               
                           Stat Membru
                        
                        
                           Punti ta’ importazzjoni magħżula
                        
                     
                           Il-Belġju
                        
                        
                           Antwerpen/Anvers, Zeebrugge, Brussel/Bruxelles, Aalst/Alost
                        
                     
                           Il-Bulgarija
                        
                        
                           
                              L-ajruport ta’ Burgas,
                           
                           Burgas ‘West–Fish port’,
                           
                              L-ajruport ta’ Varna
                           
                           Varna Port – West
                           Varna port,
                           Varna – lanċa,
                           Svilengrad – stazzjon tal-ferrovija,
                           Kapitan Andreevo,
                           Ruse – terminal port tal-lvant,
                           L-ajruport ta’ Sofia
                           Id-Dipartiment tad-Dwana – Sofia
                           Id-Dipartiment tad-Dwana – Plovdiv
                        
                     
                           Ir-Repubblika Ċeka
                        
                        
                           Celní úřad Praha D5
                        
                     
                           Id-Danimarka
                        
                        
                           Il-portijiet u l-ajruporti kollha Daniżi
                        
                     
                           Il-Ġermanja
                        
                        
                           HZA Lörrach – ZA Weil am Rhein–Autobahn, HZA Stuttgart – ZA Flughafen, HZA München – ZA München – Flughafen, HZA Berlin – ZA Dreilinden, HZA Frankfurt (Oder) – ZA Frankfurt (Oder) Autobahn, HZA Frankfurt (Oder) – ZA Forst–Autobahn, HZA Bremen – ZA Neustädter Hafen, HZA Bremen – ZA Bremerhaven, HZA Hamburg – Hafen – ZA Waltershof, HZA Hamburg – Stadt, HZA Itzehoe – ZA Hamburg – Flughafen, HZA Frankfurt–am–Main–Flughafen, HZA Braunschweig – ZA Braunschweig–Broitzem, HZA Hannover – ZA Hamburger Allee, HZA Koblenz – ZA Hahn – Flughafen, HZA Oldenburg – ZA Wilhelmshaven, HZA Bielefeld – ZA Eckendorfer Straße Bielefeld, HZA Erfurt – ZA Eisenach, HZA Potsdam – ZA Ludwigsfelde, HZA Potsdam – ZA Berlin – Flughafen Schönefeld, HZA Potsdam – ZA Berlin – Flughafen Tegel, HZA Augsburg – ZA Memmingen, HZA Ulm – ZA Ulm (Donautal), HZA Karlsruhe – ZA Karlsruhe, HZA Gießen – ZA Gießen, HZA Gießen – ZA Marburg, HZA Singen – ZA Bahnhof, HZA Lörrach – ZA Weil am Rhein – Schusterinsel, HZA Hamburg–Stadt – ZA Oberelbe, HZA Hamburg–Stadt – ZA Oberelbe – Abfertigungsstelle Billbrook, HZA Hamburg-Stadt – ZA Oberelbe – Abfertigungsstelle Großmarkt, HZA Düsseldorf – ZA Düsseldorf Nord, HZA Köln – ZA Köln Niehl, HZA Erfurt – ZA Jena
                        
                     
                           L-Estonja
                        
                        
                           L-Uffiċċji tad-Dwana kollha Estoni
                        
                     
                           Il-Greċja
                        
                        
                           Athina, Pireas, l-Ajruport Internazzjonali ta’ Athina, Thessaloniki, Volos, Nafplio Patra, Egion, Iraklion Kritis, Larisa, Ioannina, Katerini, Komolini, Veria, Drama, Serres, Kavala, Xanthi, Alexadroupolis
                        
                     
                           Spanja
                        
                        
                           Algeciras (Puerto), Alicante (Puerto), Almería (Puerto), Barcelona (Puerto), Bilbao (Puerto), Cádiz (Puerto), Ceuta (Puerto), Las Palmas de Gran Canaria (puerto), Málaga (Puerto), Melilla (Puerto), Sevilla (Puerto), Tarragona (Puerto), Valencia (Puerto), Juan Escoda S.A. – Tarragona (Puerto), Importaco – Valencia(Puerto)
                        
                     
                           Franza
                        
                        
                           Marseille (Bouches–du–Rhone), Le Havre (Seine–Maritime), Rungis MIN (Val–de–Marne), Lyon Chassieu CRD (Rhône), Strasbourg CRD (Bas–Rhin), Lille CRD (Nord), Saint–Nazaire Montoir CRD (Loire–Atlantique), Agen (Lot–et–Garonne), Port de la Pointe des Galets à la Réunion
                        
                     
                           L-Irlanda
                        
                        
                           Il-port ta’ Dublin, l-ajruport ta’ Shannon
                        
                     
                           L-Italja
                        
                        
                           Ufficio di Sanità, Marittima, Aerea e di Frontiera (USMAF) Bari, Unità Territoriale (UT) Bari
                           USMAF Bologna, UT Ravenna,
                           USMAF Brindisi, UT Brindisi
                           USMAF Catania, UT Reggio Calabria
                           USMAF Genova, UT Genova
                           USMAF Genova, UT La Spezia
                           USMAF Genova, UT Savona,
                           USMAF Livorno, UT Livorno
                           USMAF Napoli, UT Cagliari
                           USMAF Napoli, UT Napoli,
                           USMAF Napoli, UT Salerno,
                           USMAF Pescara, UT Ancona,
                           USMAF Venezia, UT Trieste, compresa dogana di Fernetti-interporto Monrupino
                           USMAF Venezia, UT Venezia
                        
                     
                           Ċipru
                        
                        
                           Il-port ta’ Limassol, l-ajruport ta’ Larnaca
                        
                     
                           Il-Latvja
                        
                        
                           Grebneva – triq mar-Russja
                           Grebneva – triq mar-Russja
                           Pātarnieki – triq mal-Belarus
                           Silene – triq mal-Belarus
                           Daugavpils – stazzjon tal-ferrovija għall-komoditajiet
                           Rēzekne – stazzjon tal-ferrovija għall-komoditajiet
                           Il-port ta’ Liepāja
                           Il-port ta’ Ventspils
                           Il-port ta’ Rīga
                           Il-port ta’ Rīga
                           Rīga – Latvian Post
                        
                     
                           Il-Litwanja
                        
                        
                           Triq: Kybartai, Lavoriškės, Medininkai, Panemunė, Šalčininkai
                           Ajruport: Vilnius
                           Port: Malkų įlankos, Molo, Pilies
                           Ferrovija: Kena, Kybartai, Pagėgiai
                        
                     
                           Il-Lussemburgu
                        
                        
                           Centre Douanier, Croix de Gasperich, Lussemburgu
                           Administration des Douanes et Accises, Bureau Lussemburgu–Aéroport, Niederanven
                        
                     
                           L-Ungerija
                        
                        
                           Ferihegy – Budapest – ajruport
                           Záhony – Szabolcs–Szatmár–Bereg – triq
                           Eperjeske – Szabolcs–Szatmár–Bereg – ferrovija
                           Röszke – Csongrád – triq
                           Kelebia – Bács-Kiskun – ferrovija
                           Letenye – Zala – triq
                           Gyékényes – Somogy – ferrovija
                           Mohács – Baranya – port
                           L-Uffiċċji Prinċipali tad-Dwana Ungeriżi kollha
                        
                     
                           Malta
                        
                        
                           Malta Freeport, l-Ajruport Internazzjonali ta’ Malta u l-Port il-Kbir.
                        
                     
                           L-Olanda
                        
                        
                           Il-portijiet u l-arjuporti kollha u kull stazzjoni mal-fruntiera
                        
                     
                           L-Awstrija
                        
                        
                           L-Uffiċċji tad-Dwana kollha
                        
                     
                           Il-Polonja
                        
                        
                           Bezledy – Warmińsko – Mazurskie – triq – punt mal-fruntiera
                           Kuźnica Białostocka – Podlaskie – triq – punt mal-fruntiera
                           Bobrowniki – Podlaskie – triq – punt mal-fruntiera
                           Koroszczyn – Lubelskie – triq – punt mal-fruntiera
                           Dorohusk – Lubelskie – triq u ferrovija – punt mal-fruntiera
                           Gdynia – Pomorskie – port – punt mal-fruntiera
                           Gdańsk – Pomorskie – port – punt mal-fruntiera
                           Medyka – Przemyśl – Podkarpackie – ferrovija – punt mal-fruntiera
                           Medyka – Podkarpackie – triq – punt mal-fruntiera
                           Korczowa – Podkarpackie – triq – punt mal-fruntiera
                           Jasionka – Podkarpackie – ajruport – punt mal-fruntiera
                           Szczecin – Zachodnio – Pomorskie – port – punt mal-fruntiera
                           Świnoujście – Zachodnio – Pomorskie – port – punt mal-fruntiera
                           Kołobrzeg – Zachodnio – Pomorskie – port – punt mal-fruntiera
                           Mazowieckie – L-Ajruport u d-Dipartiment tad-Dwana ta’ Warsaw – issorveljati minn BSES f’Warszawa
                           Id-Dipartiment tad-Dwana – issorveljat minn PSES f’Bytom
                           Id-Dipartiment tad-Dwana – issorveljat minn PSES f’Gliwice
                           Id-Dipartiment tad-Dwana – issorveljat minn PSES f’Dąbrowa Górnicza
                           Id-Dipartiment tad-Dwana – issorveljat minn PSES f’Katowice
                           Id-Dipartiment tad-Dwana – issorveljat minn PSES f’Cieszyn
                           4 Dipartimenti tad-Dwana – issorveljati minn PSES f’Poznań
                           Id-Dipartiment tad-Dwana – issorveljat minn PSES f’Łódź
                           Id-Dipartiment tad-Dwana – issorveljat minn PSES f’Łowicz
                           Id-Dipartiment tad-Dwana – issorveljat minn PSES fi Skierniewic
                           Id-Dipartiment tad-Dwana – issorveljat minn PSES f’Bytów
                           Id-Dipartiment tad-Dwana – issorveljat minn PSES fi Kraków
                           2 Dipartimenti tad-Dwana – issorveljati minn PSES f’Biała Podlaska
                           Id-Dipartiment tad-Dwana – issorveljat minn PSES f’Bolesławiec
                           2 Dipartimenti tad-Dwana – issorveljati minn PSES f’Bydgoszcz
                        
                     
                           Il-Portugall
                        
                        
                           Lisboa, Leixões
                           Sines, Alverca, Riachos, Setúbal, Bodadela, l-ajruport ta’ Liżbona, l-ajruport ta’ Porto
                        
                     
                           Ir-Rumanija
                        
                        
                           Port Constanta Nord,
                           Port Constanta Sud,
                           L-Ajruport Internazzjonali ta’ Otopeni,
                           Sculeni – fuq it-triq,
                           Halmeu – fuq it-triq
                           Siret – fuq it-triq,
                           Stamora Moravita – fuq it-triq
                           Albita – fuq it-triq
                        
                     
                           Is-Slovenja
                        
                        
                           Obrežje – triq fil-qsim tal-fruntiera
                           Koper – port fil-qsim tal-fruntiera
                           Dobova – ferrovija fil-qsim tal-fruntiera
                           Brnik – ajruport fil-qsim tal-fruntiera
                           Jelšane – triq fil-qsim tal-fruntiera
                           Ljubljana – ferrovija u triq fil-qsim tal-fruntiera
                           Gruškovje – triq fil-qsim tal-fruntiera
                           Sežana – ferrovija u triq fil-qsim tal-fruntiera
                        
                     
                           Is-Slovakkja
                        
                        
                           L-Uffiċċji tad-Dwana Banská Bystrica, Bratislava, Košice, Žilina, Nitra, Prešov, Trnava, Trenčín, Čierna nad Tisou
                        
                     
                           Il-Finlandja
                        
                        
                           L-Uffiċċji tad-Dwana kollha Finlandiżi
                        
                     
                           L-Iżvezja
                        
                        
                           Göteborg, Stockholm, Helsingborg, Landvetter, Arlanda
                        
                     
                           Ir-Renju Unit
                        
                        
                           Belfast, Dover, Felixstowe, Gatwick Airport, Goole, Harwich, Heathrow Airport, Hull, Ipswich, Liverpool, London (including Tilbury, Thamesport and Sheerness), Manchester Airport, Manchester Container Base, Manchester International Freight Terminal, Manchester (Ellesmere Port only), Southampton, Teesport”
                        
                     
         
      
      
         ANNESS III
         
            
               “ANNESS III
               
                  
               Test ta 'immaġni
               
                  Dokument komuni għal kontrolli mwettqa fuq oġġetti ta’ l-ikel koperti mid-deċiżjoni tal-KummissjonI 2006/504/KE
                  Il-kunsinna ta’ (deskrizzjoni tal-merkanzija) minn (pajjiż terz) kopert miċ-ċertifikat tas-saħħa Nru maħruġ fil- ġie suġġett għall-kontroll li ġej (għażel kaxxa, jew aktar, kif xieraq) b’riżultat pożittiv
                  Il-kunsinna ma tistax tinħareġ mid-dwana sakemm tiġi aċċettata u rilaxxata għal moviment ħieles mill-awtorità kompetenti (ara l-parti C tad-dokument).
                  A. FIL-PUNT TA’ L-INTRODUZZJONI (*)
                  Importazzjoni
                  It-tranżitu lejn il-punt magħżul għall-importazzjoni (***)
                  Kontroll dokumentarju (**)
                  (Awtorità kompetenti, Stat Membru)
                  Data
                  Timbru
                  Firma
                  B. FIL-PUNT MAGĦŻUL GĦALL-IMPORTAZZJONI
                  Kontroll ta’ identità (****)
                  Ċertifikati u dokumenti oħrajn li jakkumpanjaw il-kunsinna jaqblu mat-tikkettjar tal-kunsinna
                  Ċertifikati u dokumenti oħrajn li jakkumpanjaw il-kunsinna jaqblu mal-kontenut tal-kunsinna
                  Il-kodiċi ta’ l-identifikazzjoni fuq iċ-ċertifikati u fuq dokumenti oħrajn li jakkumpanjaw il-kunsinna jikkorrispondu mal-kodiċi ta’ l-identifikazzjoni ta’ l-entitajiet individwali tal-kunsinna
                  (Awtorità kompetenti, Stat Membru)
                  Data
                  Timbru
                  Firma
                  Kontroll fiżiku (teħid ta’ kampjuni u analiżi) — riżultati ta’ teħid ta’ kampjuni u analiżi mehmuża
                  (Awtorità kompetenti, Stat Membru)
                  Data
                  Timbru
                  Firma
                  C. DEĊIŻJONI
                  Il-kunsinna ġiet aċċettata u rilaxxata għal moviment ħieles fil-Komunità Ewropea
                  (Awtorità kompetenti, Stat Membru)
                  Data
                  Timbru
                  Firma
                  (*) Fil-każ li l-punt ta’ l-introduzzjoni huwa wkoll il-punt għall-importazzjoni magħżul, il-parti B (jekk relevanti) u l-parti C iridu jimtlew.
                  (**) Il-kontroll dokumentarju jikkonsisti fil-kontroll tad-dokumenti kummerċjali u jekk il-kunsinna hux akkumpanjata miċ-ċertifikat tas-saħħa, mimli u ffirmat u mir-riżultati tat-teħid tal-kampjuni u ta’ l-analiżi. Il-validità taċ-ċertifikat tas-saħħa tiġi vverifikata ukoll.
                  (***) Iċ-ċertifikat iffirmat irid jingħadda lill-awtorità kompetenti tal-post għall-importazzjoni magħżul.
                  (****) Il-kontroll ta’ l-identità jista’ jitwettaq ukoll fil-punt ta’ l-introduzzjoni.”